nvidia/miracl-vision huggingface dataset:
Sonic the Hedgehog 4: Episode I

Sonic the Hedgehog: Episode I on Segan Sonic the Hedgehog -pelisarjaan kuuluva episodinen tasohyppelypeli. Peli julkaistiin ladattavaksi Xbox Live-, WiiWare- ja PlayStation Network -palveluihin syksyllä 2010. Peli on jatkoa Segan ja Sonic Teamin alkuperäisille Sega Mega Driven peleille ja jatkaa Sonic & Knuckles -pelin tarinaa. Joulukuussa 2011 ilmoitettiin teaser-videon kautta toisen episodin olevan työn alla. Toinen osa, Sonic the Hedgehog 4: Episode II, julkaistiin toukokuussa 2012. Tuhottuaan tri Eggmanin Death Egg -avaruusaluksen Sonic jättää ystävänsä Tailsin ja Knucklesin lähtien seikkailemaan yksin uusille alueille. Tri Eggmanin suunnitelmana on käyttää vanhoja ja parhaita bandik-robotteja maailmanvalloituksessaan. Ensimmäisessä osassa voi pelata vain Sonicilla. Sonicin uutena kykynä on hakeutuva Homing Attack (ensiesiintyminen Sonic Adventure -pelissä), vanhojen kierimisen, Spin Dashin ja hyppyhyökkäyksen lisäksi. Pelissä tuttuun tyyliin on suoritettava taso loppuun 10 minuutissa. Sonic on voittamaton niin kauan kuin hänellä on vähintään yksi sormus (mutta tämä ei suojaa Sonicia kaikilta vaaroilta). Lisäksi pelissä on tuttuun tapaan monitoreja, jotka sisältävät muun muassa kymmenen sormusta, suojakentän, lisäelämän sekä kuolemattomuuden hetkeksi aikaa
Funanin kuningaskunta

Funan naapurimaineen kun se oli laajimmillaan noin 400 jaa. Lähellä 9=Haripunchai ja 10 = Dvaravati Funanin kuningaskunta oli hindulais-buddhalainen kuningaskunta Mekongin suistossa nykyisen Vietnamin alueella. Funan perustettiin ensimmäisellä vuosisadalla jaa., ja sen kukoistusta kesti 500-luvulle jaa. asti. Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funanin kuningaskunta on Kaakkois-Aasian vanhin tunnettu valtio. Se tunnetaan vain kiinankielisellä nimellä Fu Nan (länsimaisittain Funan). Lähes kaikki tieto Funanista perustuu kiinalaisiin aikakirjoihin. Arkeologinen tutkimus Kambodžassa ja Vietnamissa keskeytyi 60 vuodeksi Indokiinan konfliktin ja sitä seuranneiden sisällissotien takia ja alkoi uudelleen vasta 1970-luvun lopulla. Funanin synnystä ja alkuvaiheista on olemassa vain myyttisiä legendoja, jotka tunnetaan vain kiinalaisista kronikoista. Kiinalaiset K'ang T'ai ja Chu Ying vierailivat Funanissa 245–250
Kabulin kansainvälinen lentoasema

Kabulin kansainvälinen lentoasema (paštuksi د حامد کرزي نړيوال هوايي ډګر‎, dariksi میدان هوائی بین المللی حامدکرزی) (IATA: KBL, ICAO: OAKB) on 16 kilometrin päässä Kabulin kaupungin keskustasta sijaitseva kansainvälinen lentoasema, joka toimii muun muassa maan kansallisen lentoyhtiön, Ariana Afghan Airlinesin solmukohtana. Lentoasemalla on yksi 3 500 metriä pitkä ja 50 metriä leveä asfalttipäällysteinen kiitotie. Lentoasema tunnettiin aikaisemmin nimillä Khwaja Rawašin kansainvälinen lentoasema ja Hamid Karzain kansainvälinen lentoasema. Nykyisen nimensä kenttä sai Talibanin otettua vallan Afganistanissa elokuussa 2021. Kabulin lentoaseman rakennustyöt valmistuivat vuonna 1960. Rakennuttamisen rahoitti Neuvostoliitto. Neuvostoliiton hyökätessä Afganistaniin vuonna 1979 neuvostojoukot valtasivat lentokentän hieman ennen joukkojen rajanylitystä Afganistaniin. Lentoaseman nykyinen uudempi terminaali rakennettiin vuosina 2005–2009 Japanin taloudellisella tuella. Asemaa oli vuonna 2012 tarkoitus laajentaa edelleen Japanin tuella. Taliban valtasi Kabulin elokuussa 2021. Lentokenttä täyttyi kaupungista pakenevista. Yhdysvaltain joukot ottivat hallintaansa kaupungin lentoaseman, jolta eri maat järjestivät evakuointilentoja
Antti Holma (näyttelijä)

Thalia-palkintoVuoden näyttelijätulokas (2010) Antti Olavi Matias Holma (s. 6. joulukuuta 1982 Helsinki) on suomalainen näyttelijä, käsikirjoittaja, televisiojuontaja ja kirjailija. Holma syntyi Helsingissä ja kasvoi Sonkajärvellä. Holma kävi Kallion ilmaisutaidon lukion, minkä jälkeen hän haki opiskelemaan Teatterikorkeakouluun. Hän valmistui teatteritaiteen maisteriksi vuonna 2008. Teatterissa Holma on näytellyt Teatteri Takomossa ja Suomen Kansallisteatterissa. Hänet palkittiin vuoden näyttelijätulokkaana vuoden 2010 Thalia-gaalassa. Loppuvuonna 2014 hän oli näyttelijänä viihdeohjelma Putouksen kuudennella tuotantokaudella. Vuonna 2015 hän on juontanut ohjelmia Kingi sekä Antti Holma Show. Teatteriin hän on kirjoittanut myös itse esittämiään monologi- ja laulutuotantoja, joista Rakastaja (2012) käsitteli rakkauden etsimistä ja Johtaja (2012) valtaa. Rakastaja on esitetty myös kuunnelmana Radioteatterissa
CHARMM

CHARMM on lyhenne sanoista Chemistry at HARvard Macromolecular Mechanics. CHARMM-ohjelmaa käytetään force fieldinselvennä etsintään molekyylidynamiikassa. CHARMM-ohjelman julkaisivat Harvardin yliopiston tutkijat, jottaselvennä molekyylien etsintä olisi helpompaa. lähde? CHARMM -ohjelmaa käytetään hajautetun laskennan docking@home projektissa.lähde?
Kilpirauhashormoni

Kilpirauhashormonit ovat kilpirauhasen ja elimistön muiden kudosten valmistamia rasvaliukoisia hormoneja. Kilpirauhashormonit vaikuttavat elimistöön laaja-alaisesti, minkä vuoksi Ihmisen henkinen ja fyysinen suorituskyky edellyttää riittävän korkeita kilpirauhashormonien pitoisuuksia. Kilpirauhanen tuottaa dijodityroniinia (T2-hormonia ja L-trijodityroniinia (T3-hormoni) sekä kalsitosiini (C145H240N44O48S2) ja tyronamiini nimisiä hormoneita. Kilpirauhasessa syntyy lisäksi tyroksiinia eli T4-hormonia, joka toimii heikkona kilpirauhashormonina, ja jota maksa ja suolisto sekä vähäisessä määrin myös aivot ja lihakset muuntavat trijodityroniiniksi eli T3-hormoniksi. Kokonaiset 80 prosenttia kilpirauhasen tuottamasta T4-hormonista muuntuu terveen ihmisen maksassa joko aktiiviseksi T3-hormoniksi (60 %) tai pysyvästi inaktiiviseksi rT3-hormoniksi (20 %). Loput 20 prosenttia muuntuu T3-hormoniksi lähinnä suolistossa. T1-, T2, T3 ja T4 koostuvat jodista ja tyreoglobuliini-proteiinista. T2- ja T3-hormoneita syntyy myös muualla kehossa dejodinaasientsyymien vaikutuksesta. Dejodinaasientsyymit irrottavat jodityroniinista aina yhden jodiatomin kerrallaan. Elimistössä syntyy dejodinaasi D3-entsyymin vaikutuksesta myös käänteistä T3-hormonia (RT3-hormoni eli 3,3’,5’-trijodityroniini). Kyseinen hormoni on biologisesti inaktiivinen ja sen tarkoituksena on suojella elimistöä vakavien sairauksien ja aliravitsemuksen aikana. Kilpirauhashormonien toimintamekanismeja ei tunneta vielä kovin hyvin, mutta tiedetään, että ne tehostavat perusaineenvaihduntaa ja kudosten hapenkäyttöä sekä hiilihydraatteihin, rasvahappoihin ja proteiineihin littyvää aineenvaihduntaa
Niilo Sala

Niilo Edvard Sala (sukunimi aik. Sarelius; 17. marraskuuta 1856 Kemijärvi – 15. elokuuta 1892 Berchtesgaden, Saksa) oli suomalainen näyttelijä ja näytelmäkirjallisuuden suomentaja. Hän toimi kansakoulunopettajana Porissa, kun Suomalainen Teatteri vieraili kaupungissa vuonna 1881. Sala innostui välittömästi teatterista, erosi työstään ja liittyi mukaan teatteriseurueeseen. Lahjakkaaksi näyttelijäksi osoittautuneesta Salasta tuli pian teatterin kantavia voimia ja hän oli mukana myös päättämässä teatterin ohjelmistosta. Salasta kaavailtiin myös Suomalaista Teatteria johtaneen Kaarlo Bergbomin seuraajaa. Vuonna 1892 Sala lähti pitkälle opintomatkalle Keski-Eurooppaan. Matkan aikana hän alkoi kärsiä mielenterveydellisistä ongelmista ja joutui sairaalahoitoon. Päästyään sairaalasta Niilo Sala ampui itsensä 15. elokuuta 1892
Panevėžysin lääni

Panevėžysin lääni (liett. Panevėžio apskritis) on yksi Liettuan kymmenestä läänistä. Lääni sijaitsee koillisessa Liettuassa ja sen keskus on Panevėžys. Siellä on arviolta 231 001 asukasta (vuonna 2016) ja sen pinta-ala on 7 881 neliökilometriä.
Šiauliain lääni

Šiauliain lääni (liett. Šiaulių apskritis) on yksi Liettuan kymmenestä läänistä. Lääni sijaitsee pohjoisessa Liettuassa ja sen keskus on Šiauliai. Siellä on arviolta 276 329 asukasta (vuonna 2016) ja sen pinta-ala on 8 540 neliökilometriä.
Vilnan lääni

Vilnan lääni (liett. Vilniaus apskritis) on suurin Liettuan kymmenestä läänistä. Lääni sijaitsee maan itäisessä osassa ja sen keskus on maan pääkaupunki Vilna. Läänissä on arviolta 805 380 asukasta (vuonna 2016) ja sen pinta-ala on 9 731 neliökilometriä.
Fairfield (Kalifornia)

Fairfield on kaupunki Solanon piirikunnassa Kaliforniassa lähellä viininviljelysaluetta Napa-laaksoa. Vuoden 2000 väestönlaskennassa sen asukasluku oli 96 178. Asukastiheys oli tuolloin 986,3/km². Kaupungin pinta-ala on 98,8 km², josta vettä 3,3 km². Kaupungin on perustanut 1859 kapteeni Robert H. Waterman. Siellä on Travisin lentotukikohta ja Jelly Belly -makeistehdas. Sen sisarkaupunki on Suisun City, joka on sen naapurikaupunki.
Vietnamin–chamien sota (1446–1471)

1446–1471 Etelä-Vietnam Đại Việtin voitto Champa-valtakunta romahti; Suuri osa sen alueesta siirtyi Đại Việtin haltuun Champa Đại Việt Vietnamin–chamien sota (1446–1471) käytiin Vietnamin keisarikunnan eli Đại Việtin ja nykyisessä Keski-Vietnamissa sijainneen Champan kuningaskunnan kesken. Vuonna 1446 Đại Việt hyökkäsi Champan keskiosiin ja valtasi pääkaupunki Vijayan, mutta chamit valtasivat pääkaupunkinsa takaisin seuraavana vuonna. Vuonna 1471 Vietnamin armeija kuningas Le Thanh Tongin johdolla valtasi Vijayan ja surmasi tuhansia sen asukkaita. Eloonjääneet chamit pakenivat valtakunnan lounaisosiin ja monet heistä kääntyivät shia-muslimeiksi. Tähän päättyi Champan olemassaolo itsenäisenä kuningaskuntana. Valloitetuista alueista tuli Vietnamin maakunnat Thanh Hóa, Tu Nghia ja Hoai Nhon.
Farah

Koordinaatit: 32°23′N, 62°5′E Farah (pers. ‏فراه‎, Farāh, pašt. ‏فراه‎) on kaupunki Farahin maakunnassa Afganistanissa ja se on samalla maakunnan hallinnollinen pääkaupunki. Vuonna 2006 kaupungissa oli arviolta 30 200 asukasta. Farah sijaitsee Lounais-Afganistanissa Farahjoen varrella. Kaupungin korkeus merenpinnasta on noin 730 metriä. Alue on avointa aavikkoa ja kesät Farahissa ovat tyypillisesti kuiva ja pölyisiä. Farahin vanhankaupungin rauniot sijaitsevat Farahjoen oikealla rannalla ja sen uusi kaupunki joen toisella puolella. Farah sijaitsee vanhojen kauppareittien varrella ja paikalla on ollut asutusta jo pitkään. Kauppareitit heratista, kandaharista ja Sistanista kohtaavat kaupungin kohdalla. Kaupunki sijaitsee Farahjoen varrella, joka on todennäköisesti sama paikka, kuin Avestassa mainittu Fradaθā. Muita historiallisissa lähteissä mainittuja saman nimen muotoja ovat Prophthasia, Propasta ja Phrada
Gia Long

Gia Long (1761–1820) oli Nguyễn-dynastian ensimmäinen Vietnamin keisari. Hän oli alkuperäiseltä nimeltään Nguyễn Phúc Ánh. Hän oli Nguyễn-suvun perillinen, joka hallitsi Vietnamin eteläosaa ennen kuin Tay Sonin kapina yhdisti Vietnamin yhden hallitsijan alaisuuteen. Nguyễn Phúc Ánh kokosi ranskalaisen piispa Pigneau de Behainen avulla armeijan, jonka avulla hänen onnistui syrjäyttää Tây Sơn -hallitsijat ja palauttaa Nguyễn-suvun valta. Vuonna 1802 hänestä tuli koko Vietnamin keisari, ja hän otti hallitsijanimen Gia Long yhdistämällä alkuosan Hồ Chí Minhin silloisesta nimestä Gia Định ja loppuosan Hanoin nimestä Thăng Long. Hän siirsi pääkaupungin Hanoista Huếen ja nimitti valtion Vietnamiksi. Hän haki tukea kiinalaisilta ja otti kiinan kielen valtion viralliseksi kieleksi. Vastineeksi tuesta Gia Long suvaitsi myös ranskalaisia lähetyssaarnaajia alueellaan.
Lapuan junaturma (tammikuu 1986)

Lapuan junaturma tapahtui keskiviikkona 29. tammikuuta 1986 kello 13.45 Lapuan rautatieaseman eteläpäässä, kun etelään matkalla ollut henkilöjuna ja pohjoiseen matkalla ollut tavarajuna törmäsivät toisiinsa. Turmassa loukkaantui 15 henkeä. Ennen turmaa pohjoisesta saapunut henkilöjuna ohjattiin Lapuan liikennepaikalla raiteelle 1, joka oli asemaa lähinnä oleva laituriraide ja jonne saavuttiin ns. hitaiden vaihteiden kautta nopeudella 35 km/h. Lapuaa lähestyi samanaikaisesti etelästä tavarajuna, jonka oli määrä sivuuttaa Lapuan liikennepaikka pysähtymättä pääraidetta eli raidetta 5 pitkin. Lapuan liikennepaikan liikenteenohjaustoimintoja hoidettiin tuolloin kaukokäytöllä Seinäjoen rautatieasemalla sijaitsevasta ohjauskeskuksesta käsin. Kauko-ohjaaja oli asettanut tavarajunalle kulkutien raiteelle 5, ja opastimet näyttivät punaista eli seis-opastetta henkilöjunalle. Henkilöjuna lähti liikkeelle aikataulunsa mukaisesti ja ohitti seis-opastetta näyttäneen lähtöopastimen. Tämän jälkeen juna ohjautui kohti pääraidetta. Molempien junien veturimiehet näkivät vastaantulevan junan ja ehtivät hypätä pois junastaan ennen törmäystä
Mikko Kukkonen (runoilija)

Mikko Kukkonen (sukunimi myöh. Salo; 28. syyskuuta 1842 Johannes – 22. maaliskuuta 1894 Johannes) oli suomalainen kansakoulunopettaja, toimittaja ja runoilija. Hän käytti nimimerkkejä M.J.K:nen ja M.K-n. Kukkonen kävi yksityistä koulua 1850–1852 ja oli sitten töissä lastaajana Uuraan satamassa sekä merimiehenä laivoissa. Hän alkoi jo tällöin avustaa sanomalehtiä ja kirjoittaa runoja. Kukkonen opiskeli 1866–1870 Jyväskylän seminaarissa valmistuen kansakoulunopettajaksi. Hän oli aluksi opettajana Valkealassa ja sitten Johanneksen pitäjän Kaislahden koululla
Heratin lentoasema

Heratin lentoasema (IATA: HEA, ICAO: OAHR) on kymmenen kilometrin päässä Heratin kaupungista sijaitseva lentoasema Afganistanissa. Lentoaseman rakensivat yhdysvaltalaiset 1950-luvulla, ja sitä pommitettiin rajusti vuonna 2001. Lentoasemalta liikennöidään maan pääkaupunkiin Kabuliin, Maimanaan, Zaranjiin ja Mazar-i-Sharifiin. Lentoasemalla on yksi päällystetty 2 571 metriä pitkä kiitotie, ja se on rakennettu 977 metriä merenpinnan yläpuolelle.
Meimana

Koordinaatit: 35°56′N, 64°45′E Maimana (dariksi ‏میمنه‎, pašt. ‏میمنه‎) on kaupunki Afganistanin luoteisosassa Farjabin maakunnassa. Sen asukasluku oli vuonna 2014/2015 Yk:n arvion mukaan 124 200–149 040. Paikalliset ovat pääasiassa uzbekkeja. Uzbekit hallitsivat puoli-itsenäistä Maimanan kaanikuntaa aikan 1800-luvulle saakka, jolloin alueesta tuli osa Afganistania. Maimana sijaitsee Afganistanin luoteisosassa Torkestanvuorten juurella. Sen korkeus merenpinnasta on noin 870 metriä. Maimana on Farjabin maakunnan keskus. Kaupunki on Ab-i Maimanajoen varrella. Joki laskee Ab-i Kaysarjokeen, joka haihtuu Andkhoin jälkeen Kyzylkumin aavikolle. Kaupungin kautta kulkee maantie Heratista Mazar e-Šarifiin. Mahdollisia viittauksia nykyiseen kaupunkiin tehdään useissa vanhoissa historiallisissa lähteissä
Emile Zolan elämä

Emile Zolan elämä (The Life of Emile Zola) on William Dieterlen ohjaama yhdysvaltalainen elämäkertaelokuva vuodelta 1937. Elokuva muistetaan ennen kaikkea Paul Munin roolisuorituksesta Émile Zolana. Elokuva kertoo Émile Zolan elämästä uran alkuvaiheista hautajaisiin asti. Se seuraa jokseenkin uskollisesti Zolan elämää. Suurimmat erot ovat Dreyfusin tapauksen käsittelyssä – elokuva ei edes mainitse Dreyfusin olleen juutalainen. Monia juttuun sekaantuneita henkilöitä ei mainita nimeltä, koska elokuvan tekijät halusivat välttää mahdolliset oikeusjutut. Elokuva voitti parhaan elokuvan Oscar-palkinnon lisäksi kaksi muuta ja oli ehdolla kuudessa kategoriassa. Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Voitetut Oscar-palkinnot: Oscar-ehdokkuudet
AMD Accelerated Processing Unit

AMD Accelerated Processing Unit (APU, aiemmin AMD Fusion) on AMD:n mikroprosessorien tuotelinja, jossa suoritin ja grafiikkaprosessori ovat integroituna samalle mikropiirille. Ensimmäiset julkaistut mallit olivat E-sarja (koodinimi Zacate), joka kuluttaa 18 W ja toimii 1,5 tai 1,6 GHz kellotaajuudella ja C-sarja (Ontario), joka kuluttaa 9 W 1,0 tai 1,2 GHz malleina. APU-sarjan suorittimet on tarkoitettu kannettaviin ja edullisempiin pöytäkoneisiin. Intelin vastaava suoritinsarja on nimeltään Intel HD Graphics. Eri valmistajien malleja kutsutaan yhteisellä termillä engl. Integrated Graphics Processor, IGP AMD:n APU-malleja käytetään mm. PlayStation 4 ja Xbox One konsoleissa. PlayStation 4 konsoli käyttää AMD:n HSA-arkkitehtuuri (engl. Heterogenous System Architecture) rakennetta, jossa CPU ja GPU voivat käyttää samaa muistiväylää ja muistia vähentäen muistien välisiä siirtoja.
Pietà (Michelangelo)

Pietà on Michelangelon Vatikaanivaltion Pietarinkirkkoon tekemä pietà-aiheinen veistos vuodelta 1499. Michelangelo teki Pietàn kardinaali Jean Bilhères de Lagraulasille ollessaan 25-vuotias. Pietà on ainoa Michelangelon veistoksista, jonka hän on varustanut nimikirjoituksellaan. Giorgio Vasarin mukaan: ”Silloin, kun teos oli valmistunut, se sai heti haltioituneen vastaanoton, mutta Michelangelo oli järkyttynyt kuullessaan, että jotkut milanolaiset pitivät sitä erään oman kaupunkinsa kuvanveistäjän teoksena. Niinpä hän piiloutui kirkkoon lyhdyn ja taltan kanssa, ja hakkasi Marian rinnan yli kulkevaan nauhaan oman nimensä: MICHAELA[N]GELUS BONAROTUS FLORENTIN[US] FACIEBA[T] (Michelangelo Buonarroti Firenzeläinen teki tämän)". Vasarin mukaan Michelangelo katui myöhemmin tätä tekoaan vannoen, ettei enää koskaan signeeraa yhtään työtään. Tulevina vuosina patsas kärsi useita vaurioita. Marian vasemman käden neljä sormea katkesivat siirron aikana ja ne ennallistettiin vuonna 1736. Tutkijat pohtivat puolin ja toisin, onko käden asento sama kuin alkunperin. Suurimmat vahingot patsaalle tulivat helluntaina 21. toukokuuta 1972, kun häiriintynyt geologi Laszlo Toth hyökkäsi pienen vasaran kanssa Madonnan päälle huutaen ”Minä olen kuolleista noussut Jeesus!” ja katkaisi sen käden kyynärpään kohdalta. Sitten hän siirtyi tuhoamaan veistoksen polvea ja nenää
Vampyyriprinssi

Vampyyriprinssi (engl. The Vampire Prince) on Darren Shanin kirjoittaman Darren Shanin tarina -nuortensarjan kuudes osa. Se julkaistiin englanniksi 2002 ja suomeksi 2008. Sen suomensi Tanja Falk ja kustansi Tammi. Darren Shania, vampyyrin oppipoikaa (Crepsleyn oppipoika), uhkaa varma kuolema. Darren on joutunut kovan joen virran vietäväksi. Hänet on leimattu petturiksi, ja vampyyrien klaani jahtaa häntä. Todellinen petturi on kuitenkin tuleva vampyyri prinssi Kurda Smahlt, ja Darren kokee velvollisuudekseen varoittaa veriveljiään oman henkensä uhallakin. Ehtiikö hän ajoissa, vai onko ikivanha vampyyrien suku tuhon oma? Selviääkö hän virran pauloista? Jokeen ei kylläkään kannata hukkua, sillä myytin mukaan virtaavaan veteen kuolevan vampyyrin henki jää ikuisiksi ajoiksi vaeltamaan maan päälle. Eli jokeen hukkuvalla ei ole asiaa paratiisiin.
Margot Kidder

Margot Ruth Kidder (17. lokakuuta 1948 Yellowknife, Luoteisterritoriot, Kanada – 13. toukokuuta 2018 Livingston, Montana, Yhdysvallat) oli kanadalais-yhdysvaltalainen näyttelijä. Hänet tunnetaan parhaiten Lois Lanen roolista neljässä Teräsmies-elokuvassa (1978, 1980, 1983 ja 1987). Hänen muita elokuviaan ovat muun muassa Bronxin serkku (1970), Kuolemanhiljaista Belfastissa (1974), Luojan tähden, paetkaa! (1979), Heartaches (1981) ja Death 4 Told (2004). Kidder on näytellyt myös vierailevissa rooleissa useissa televisiosarjoissa, muun muassa sarjoissa Kova laki, L-koodi ja Smallville. Margot Kidder oli kolme kertaa naimisissa, mutta liitot päättyivät eroon. Hänellä yksi tytär (s. 1976) ensimmäisestä avioliitostaan Thomas McGuanen kanssa. Kidder oli vuonna 1990 vakavassa auto-onnettomuudessa, jonka jälkeen hän ei pystynyt työskentelemään kahteen vuoteen. Kidderistä tuli vuonna 2005 Yhdysvaltain kansalainen liittyen hänen aktivismiin joka liittyi Irakin sodan vastaiseen toimintaan Yhdysvalloissa. Kidder teki itsemurhan asunnollaan Livingstonissa, Montanassa 13
Nodar Kumaritašvili

Nodar Kumaritašvili (georg. ნოდარ ქუმარიტაშვილი; lausutaan [nɔdɑr kʰumɑritʼɑʃvili]; 25. marraskuuta 1988 Bordžomi, Georgian SNT, Neuvostoliitto – 12. helmikuuta 2010 Whistler, Brittiläinen Kolumbia, Kanada) oli georgialainen ohjaskelkkailija, joka kuoli tapaturmaisesti Vancouverin talviolympialaisten harjoituksissa. Kumaritašvili on neljäs urheilija, joka on saanut surmansa talviolympialaisissa. Muut ovat brittiläinen kelkkailija Kazimierz Kay-Skrzypeski, australialainen syöksylaskija Ross Milne (molemmat Innsbruckissa 1964) ja sveitsiläinen nopeuslaskija Nicolas Bochatay (Albertvillessä 1992). Kumaritašvili on myös kuudes urheilija, joka on saanut surmansa kaiken kaikkiaan olympialaisissa. Nodar Kumaritašvili syntyi 25. marraskuuta 1988 Bordžomissa, silloisessa Georgian sosialistisessa neuvostotasavallassa, Neuvostoliitossa. Hän varttui alueella, jossa oli paljon laskettelumäkiä, ja hän nautti erilaisista talviurheilulajeista. Itse kelkkailun hän aloitti 13-vuotiaana. Kumaritašvili osallistui ensimmäisen kerran ohjaskelkkailun maailmancupiin kaudella 2008–2009
Albert Herring

Albert Herring on Benjamin Brittenin säveltämä kolminäytöksinen koominen ooppera. Sen libreton on kirjoittanut Eric Crozier Guy de Maupassantin novellin Le Rosier de Madame Husson pohjalta. Teos sai ensiesityksensä 20. heinäkuuta 1947 Glyndebournessa säveltäjän itse johtaessa The English Opera Groupia. Ooppera kestää noin kaksi ja puoli tuntia. Sen orkesterina on 12 soittajan kamariorkesteri, johon kuuluu huilu (myös alttohuilu ja piccolo), oboe, klarinetti (myös bassoklarinetti), fagotti, käyrätorvi, kaksi viulua, alttoviulu, sello, kontrabasso, harppu ja lyömäsoittaja. Lisäksi piano säestää resitatiivit. Vantaan ooppera esitti teosta 1990-luvun lopulla Kari Heiskasen ohjauksena nimellä Albert Silli. Suomen Kansallisooppera toi Albert Herringin viimeksi näyttämölle vuonna 2010 Pertti Sveholmin ohjaamana. Se on esittänyt teosta myös vuosina 1960–1961 ja 1984–1986. Teoksen tapahtumat sijoittuvat kuvitteelliseen Loxfordin kaupunkiin East Suffolkin kreivikunnassa huhti-toukokuussa vuonna 1900. Kaupungin silmäätekevät ja moraalinvartijat kokoontuvat Lady Billowsin luo valitsemaan jokakeväistä Kevään impeä
Valentine Davies

Valentine Davies (25. elokuuta 1905 New York, New York – 23. heinäkuuta 1961 Malibu, Kalifornia) oli yhdysvaltalainen käsikirjoittaja ja elokuvaohjaaja. Hän sai vuonna 1947 parhaan alkuperäisen tarinan Oscar-palkinnon käsikirjoituksestaan elokuvaan Susanin kääntymys. Oscar-ehdokkaana samassa kategoriassa hän oli vuonna 1949 elokuvan Sattumalta sankariksi käsikirjoituksesta. Parhaan alkuperäisen käsikirjoituksen Oscar-palkinnon saajaksi hän oli ehdolla 1954 elokuvasta Glenn Miller Story. Daviesin tuottama The House without a Name oli ehdolla parhaan lyhytdokumentin Oscarin saajaksi 1956.
Percy Jackson: Salamavaras

Percy Jackson: Salamavaras (engl. Percy Jackson & the Olympians: The Lightning Thief) on Rick Riordanin kirjoittamaan nuortenkirjaan perustuva yhdysvaltalainen elokuva vuodelta 2010. Elokuvan on ohjannut Chris Columbus, joka tunnetaan myös muun muassa kahden ensimmäisen Harry Potter -elokuvan ohjaajana.
Felice Varesi

Felice Varesi (1813 Calais – 13. maaliskuuta 1889 Milano) oli ranskalaissyntyinen italialainen baritoni. Hän loi muun muassa Antonion roolin Gaetano Donizettin oopperassa Linda di Chamounix ja esiintyi myös useissa muissa saman säveltäjän teoksissa. Verdin tulkitsijana hän loi muun muassa Rigoletton roolin La Fenicessä vuonna 1851.
The Living End (elokuva)

The Living End on vuoden 1992 elokuva, jonka ohjasi ja kirjoitti Gregg Araki. Elokuva sai ehdokkuuden Grand Jury Prizen saajaksi Sundancen elokuvafestivaaleilla vuonna 1992. Luke on levoton ja harkitsematon kulkuri ja Jon pessimistinen elokuva-arvostelija. He molemmat ovat homoja ja HIV-positiivisia. Luken ja Jonin tavattua toisensa ja Luken tapettua homofobisen poliisin, he lähtevät yhdessä matkalle mottonaan ”Fuck everything”.